વડાપ્રધાનની આ ટ્વિટ પર કેટલાક લોકોએ સોશિયલ મીડિયામાં વિવિધ કોમેન્ટ કરી છે. પીએમની આ ટ્વિટ સાથે જ લોકોને ૧૫ લાખ આપવાની વાત યાદ આવી ગઈ છે. આ દાન આપવાની અપીલની મજાક ઉડાડતા ઘણા બધાએ જવાબ આપ્યો કે, જયારે તેમના બેંક ખાતામાં રૂપિયા ૧૫ લાખ જમા કરાવવામાં આવે ત્યારે દાનની રકમ કાપી લેવામાં આવે..! ફેસબુક અને ટવીટ જેવી સોશિયલ મીડિયામાં જાણે મજાક-મસ્તી કરતી કોમેન્ટસનું પુર આવી ગયું છે. જેમાં ૧૫ લાખ આપવાની વાત સાથે લોકોએ મોદીએ ૧૦૦૦ રૂપિયાના આપેલા દાનની પણ લોકોએ ખુબ મજાક ઉડાવી આનંદ મેળવ્યો છે. આ ઉપરાંત લોન મંજુર કરાવી ૧૦ ટકા કમીશન કાપી લેવાનું કહીને પણ મજાક ઉડાવવામાં આવી છે.